《返迷辞》
宋代·晁补之

五达跂，行者迷。茨菉蹊，蚖蜴嬉。杳凄凄，莽离离。赫隆曦，可还时。

日黯西，与谁期。往不思，逢诡期。死𤟹貔，安可知，亟反之。

大道夷，都邑差。车马驰，冠剑祇。志可持，能足施。贵名垂，好爵靡。

俨樽卮，餍粱肥。窈室帷，安厥妃。观盈亏，浩浩移。逝不迟，咸若斯。

何绥绥，不返为。从魈夔，神索衰。今狐疑，后当悲。我此词，如泰龟。

作者简介：晁补之（公元1053年—公元1110年），字无咎，号归来子，汉族，济州巨野（今属山东巨野县）人，北宋时期著名文学家。为“苏门四学士”（另有北宋诗人黄庭坚、秦观、张耒）之一。曾任吏部员外郎、礼部郎中。 工书画，能诗词，善属文。与张耒并称“晁张”。其散文语言凝练、流畅，风格近柳宗元。诗学陶渊明。其词格调豪爽，语言清秀晓畅，近苏轼。但其诗词流露出浓厚的消极归隐思想。著有《鸡肋集》、《晁氏琴趣外篇》等。